  Виталий Пронин Россиысь дано артистка Н. Шацкая Пельняньлы сӥзем фестиваль сярысь тодэмез бере Ижын эшшо одӥг нуналлы ӝегано кариськиз. 13-тӥ тулыспалэ Пельняньлэн нуналэз чотын Ижысь «Две мясорубки» бургер-пабын  ортчоз пельнянь кутонъя мастер-класс. Удмурт сиёнэз пӧраны дышетоз татысь су-шеф Максим Юшков. Кылсярысь, возьматоз но вералоз, кызьы лэсьтоно ыльняньзэ, пушкесэз лымаз медаз поты шуыса. Пельняньлы сӥзем ӝытэ вуоз тодмо кырӟась Нина Шацкая. 12-тӥ тулыспалэ Удмурт филармониын со Ольга Кабо актрисаен кылбурчилы Марина Цветаевалы сӥзем спектакль возьматозы. Россиысь дано артистка Н. Шацкая Пельняньлы сӥзем фестиваль сярысь тодэмез бере Ижын эшшо одӥг нуналлы ӝегано кариськиз. Соин ӵош "Две мясорубки" пабын пельнянь кутозы Удмурт филармонилэн директорез Алексей Фомин, филармониысь ик академической капеллалэн дирижёрез Андрей Елисеев, кырӟась Лилия Третьякова, «Треш-Фолк дуэт» (Владимир Фирстов но Константин Кунгуров), Удмуртиысь калык артист, «Шулдыр ӝыт» ансамбльысь Павел Васильев  но мукетъёс. Усточиос куинь пумо сӥльлэсь пельнянь кутэм сяна, вуттозы кырӟаны-шудыны,  крезьгур но творчество сярысь кенешыны. Теги: Пельняньлысземфестиваль  